A filozófia és a teológia határkérdései

**Isten, szabadság és nyitott jövő. A nyitott teizmus elmélete**

Előadás, BMNSF09100M

2025. ősz

**KURZUSLEÍRÁS**

A kurzus bemutatja a nyitott teizmus elméletét, filozófiai és teológiai előnyeit és hátrányait, különös tekintettel a katolikus bölcseletre és teológiára. A nyitott teizmus elmélete szerint a bűnös cselekedetekért csak akkor nem visel Isten morális felelősséget, s csak akkor nem hibáztatható értük, ha az emberek akarata nagymértékben szabad, és e radikális szabadság csak akkor lehetséges, ha a jövő a döntés pillanatában nyitott. Ám ha e radikálisan szabad döntések pillanatában a jövő nyitott, akkor Isten sem láthatja előre e döntések kimenetelét. Jóllehet a nyitott teizmus alighanem megfelelően tudja kezelni azt a problémát, hogy miért nem visel Isten morális felelősséget a bűnért – sőt, a nyitott teisták szerint egyedül ez a megközelítés tudja megfelelőe kezelni e problémát –, a koncepció egészen nyilvánvaló problémákat vet fel az isteni egyszerűséggel, mindentudással, eleve elrendeléssel, gondviseléssel és az üdvtörténettel kapcsolatban. A félév javarészében Richard Rice összefoglaló könyvének segítségével tekintjük át a nyitott teizmus elméletének főbb vonalait, valamint problémáit. A félév utolsó részében megvizsgáljuk, hogy a nyitott teizmus összeegyeztethető lehet-e a katolikus teológiával vagy sem.

**Oktató**: Bernáth László óraadó (bernathlaszlo11@gmail.com)

**Időpont**: szerda 10.15 – 11.45

**Hely**: BTK D 605

**Követelmények**

A kurzus szóbeli vizsgáján a vizsgázónak képesnek kell lennie összefoglalnia a nyitott teizmusnak (és főbb riválisainak) az elméletét, valamint kritikailag értékelnie a nyitott teizmus filozófiai és teológiai előnyeit és hátrányait.

**Menetrend**

1. Isten szuverenitásának teológiai problémái: a rossz, a szabadság, a megtestesülés, az eleve elrendelés, a proféciák, a gondviselés és az üdvtörténet problémái.

2. Isten szuverenitásának klasszikus magyarázata az örökkévaló Isten és az időbeli teremtett világ elválasztásának segítségével I. Az eternalista keret (Szent Ágoston, Boetius)

3. Isten szuverenitásának klasszikus magyarázata az örökkévaló Isten és az időbeli teremtett világ elválasztásának segítségével II. A tomista és a molinista szintézis. (Szent Tamás, Molina)

4. Isten szuverenitásának magyarázata a reformációban a (libertariánus) szabad akarat elvetésével. (Kálvin és Luther)

5. Érvek a nyitott teizmus mellett: az eternalista keret feszültsége a szabad akarattal, a megtestesüléssel és a biblikus teológiával.

6. A nyitott teizmus elméletének alapvonalai (Rice 2020, második és ötödik fejezet)

7. A nyitott teizmus és az isteni előretudás hiánya a szabad döntések kimeneteléről (Rice 2020, nyolcadik fejezet)

8. Nyitott teizmus istenképe és krisztológiája (Rice 2020, hatodik fejezet és kilencedik fejezet)

9. Nyitott teizmus, gondviselés, próféciák és predetermináltság (Rice 2020, harmadik és negyedik fejezet

10. Nyitott teizmus és üdvtörténet (Rice 2020, tizenegyedik fejezet)

11. Nyitott teizmus és a katolikus teológia. Formális elemzés és megnyilatkozások.

12. Nyitott teizmus és katolikus teológia. Összeegyeztetési kísérletek.

**Kötelező olvasmányok**

Aquinói Szent Tamás: [A teológia foglalata (I. rész, 14. kérdés, 13. Artikulus).](https://www.newadvent.org/summa/1014.htm) Budapest, Gede Testvérek, 2002.

Bernáth László: [A nyitott teizmus elmélete, a morális rossz és az isteni gondviselés.](http://real.mtak.hu/114656/1/06_Bernath.pdf) *Pannonhalmi Szemle* 2020/3, 60–69.

Bernáth, László & Inan Dániel Haydar: [The Transcendental Phenomenological Argument against Eternalism](https://www.degruyterbrill.com/document/doi/10.1515/mp-2021-0045/html). *Metaphysica*, 24/2, 2023. 259–275.

Boetius: A filozófia vigasztalása (Ötödik könyv). Budapest, Európa Kiadó, 1979.

Kálvin János: A Keresztyén vallás rendszere (Első könyv, tizenötödik fejezet). Budapest, Kálvin Kiadó, 1995.

Luther Márton: A szolgai akarat (második rész, VIII. szakasz). Sopron, Berzsenyi Dániel Evangélikus Gimnázium (Líceum), 1996. 70–80. o.

Schmal Dániel: [Emberi szabadság és isteni szuverenitás a kései skolasztikában (Molina, Bellarmino, Suárez).](http://acta.bibl.u-szeged.hu/73109/1/kulonbseg_2020_001_085-117.pdf) Különbség 2020/1, 85–117.

Szent Ágoston: [Vallomások (XI. könyv)](http://mek.niif.hu/04100/04187/04187.htm#188). Budapest, Szent István Társulat, 2015.

Rice, Richard: *The future of open theism. From antecedents to opportunities*. Downers Grove: Illinois, InterVarsity Press, 2020.

**Ajánlott irodalom**

Arbour, Benjamin (szerk.): [Philosophical essays against open theism.](https://api.taylorfrancis.com/content/books/mono/download?identifierName=doi&identifierValue=10.4324/9781315755700&type=googlepdf) London/New York, Routledge, 2019.

Rissler, James: [Open theism.](https://iep.utm.edu/o-theism/) *Internet Encyclopedia of Philosophy* [online encyclopedia], 2014. http://www. iep. utm. edu/o-theism/>.

Rhoda, Alan R., Boyd, G. A., & Belt, T. G.: [Open theism, omniscience, and the nature of the future.](https://www.pdcnet.org/collection/fshow?id=faithphil_2006_0023_0004_0432_0459&pdfname=faithphil_2006_0023_0004_0070_0097.pdf&file_type=pdf) *Faith and Philosophy* 23(4), 2006. 432-459.

Rhoda, Alan R. [Open Theism and Other Models of Divine Providence.](http://www.alanrhoda.net/docs/research/Open_Theism_and_Other_Models_of_Divine_Providence.pdf) In *Models of God and Alternative Ultimate Realities*, pp. 287-298. Springer, Dordrecht, 2013.